Það hefur fennt töluvert í Siglufirði að undanförnu og í nótt bættist nokkuð við það sem fyrir var á jörðu . Það sem af er degi hefur verið éljagangur , snjóruðningstæki unnið á fullu að hreinsun gatna og bæjarbúar verið með skóflur á lofti . Veðurspáin fyrir Strandir og Norðurland vestra er þessi : ? Norðan 10 - 15 og snjókoma , en 8 - 13 og él eftir hádegi . Hægari á morgun og úrkomuminna . Frost 5 til 13 stig , kaldast inn til landsins . ? Og fyrir Norðurland eystra : ? Norðan 10 - 15 og snjókoma fram að hádegi , en síðan norðvestan 8 - 13 og él . Frost 5 til 14 stig , kaldast í innsveitum . ?